

PROJEKTS uz 04.04.2024.

vēlamais datums izskatīšanai Attīstības komitējā: 15.05.2024.

domē: 30.05.2024.

sagatavotājs un ziņotājs: Nadežda Rubina

LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par adrešu un nosaukumu sakārtošanu objektiem pie Dzirnezera un Renesanses ielām Gaujas ciemā**

Ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā” pašvaldība līdz 2024. gada 31. decembrim veiks adrešu sakārtošanas pasākumus Carnikavas pagastā.

Pašvaldības izveidotā Adrešu sakārtošanas darba grupa (turpmāk – Darba grupa) ir izvērtējusi adreses objektiem pie Dzirnezera un Renesansesielām Gaujas ciemā, kā arī ielu izvietojumu un konstatēja, ka:

1. lielākai daļai objektu adreses neatbilst Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) prasībām, jo īpašumiem pie ielām nav adreses ar piesaisti ielas numuram, bet ir adrese, kas satur īpašuma nosaukumu, piemēram, “Salūts 5. sektors 15”, Gauja, Carnikavas pag., Ādažu nov., LV-2163;
2. atsevišķiem Dzirnezera un Renesansesielu posmiem nav piešķirti ielu nosaukumi, un atsevišķiem ielu atzariem piešķirti nosaukumi, kuriem tie nebūti piešķirami, kas traucē orientēšanos apvidū.

Ar lēmumu paredzēts sakārtot ielu nosaukumus visā to garumā atbilstoši faktiskajai situācijai un mainīt adreses, piesaistot tās Dzirnezera un Renesanses ielu numuriem. Ielu izvietojuma precizējumi atvieglos orientēšanos apvidū ar navigācijas sistēmām, kā arī dabā, tiklīdz uz vietas tiks ierīkotas norādes ar ielu nosaukumiem.

Par plānotajām izmaiņām Darba grupa individuāli informēja adresācijas objektu īpašniekus, kā arī adresēs reģistrētus uzņēmumus, 10.04.2023. nosūtot uz deklarētajām un juridiskajām adresēm paziņojumu Nr. ĀNP/1-12-1/24/601 “Par plānotu adrešu maiņu objektiem pie Dzirnezera un Renesanses ielām Gaujas ciemā”. Adresācijas objektu īpašnieku komentāri netika saņemti.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt vai mainīt adresi, ja tā neatbilst šo noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Divu mēnešu laikā pēc ielu izveides un nosaukumu piešķiršanas tām pašvaldība pieņem lēmumu par iepriekš piešķirto adrešu maiņu, apbūvei paredzētās zemes vienības vai ēkas nosaukumu aizstājot ar numuru un piesaistot to ielas nosaukumam.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9., 15., 18.1., 20. punktu, kā arī Attīstības komitejas 15.05.2024. atzinumu, Ādažu novada pašvaldības dome

**NOLEMJ:**

1. Mainīt adreses 93 adresācijas objektiem Gaujas ciemā, saskaņā ar sarakstu (1.pielikums).
2. Precizēt Dzirnezera un Renesanses ielu izvietojumu saskaņā ar shēmu (2.pielikums):
   1. likvidējot Dzirnezera ielas atzarojumus uz zemes vienībām ar kadastra apzīmējumiem 80520021676, 80520021679, 80520021683 un 80520021721;
   2. pagarinot Dzirnezera ielu uz zemes vienībām ar kadastra apzīmējumiem 80520021726, 80520021741 un 80520021615;
   3. likvidējot Renesanses ielas atzarojumu uz zemes vienības 80520021726;
   4. pagarinot Renesanses ielu uz zemes vienībām ar kadastra apzīmējumiem 80520021615, 80520021742.
3. Likvidēt īpašumu nosaukumus saskaņā ar sarakstu (3.pielikums).
4. Pašvaldības Centrālās pārvaldes:
   1. Administratīvajai nodaļai šo lēmumu nosūtīt Valsts zemes dienestam uz e-adresi un Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv);
   2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīvesvietu vai juridisko adresi;
   3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar pielikumā norādītajām adresēm.
5. Pašvaldības aģentūrai “Carnikavas komunālserviss” līdz 31.10.2024. izvietot ielu nosaukumu plāksnes pie Dzirnezera un Renesanses ielām.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ VZD uz e-adresi,

Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv);

@ NĪN, ADN, SAN, IDRV

N.Rubina 28776519